Martynas Jurgilas
Martynas Jurgilas (g. 1989 m. rugsėjo 5 d. Šilalėje) – Lietuvos lengvosios atletikos sprinteris. Šiuo metu gyvena JAV ir studijuoja Kanzaso universitete. 2010 m. birželio 12 – birželio 13 dienomis vykusiose JAV lengvosios atletikos federacijos Misūrio atvirojo čempionato metu Martynas Jurgilas pasiekė Lietuvos rekordą. Liberčio mieste vykusiose varžybose pirmuoju bėgimu sportininkas pakartojo Ryčio Sakalausko rekordą ir 100 m distanciją įveikė per 10,32 s. Finaliniame bėgime Jurgilas atbėgo per 10,27 s ir nustatė naują Lietuvos rekordą. Lietuvos lengvosios atletikos federacija dėl neaiškių priežasčių nenori įskaityti sportininko rekordinio bėgimo, nors Europos lengvosios atletikos asociacija jį užfiksavo. Rugpjūčio 27 d. Rytis Sakalauskas vėl pagerino nacionalinį rekordą, pasiekdamas 10,24 s laiką, bet Jurgilo rezultatas vis tiek nebuvo pripažintas. 2010 m. gruodžio mėn. LLAF pagaliau pripažino Jurgilo pasiekta rezultatą. Dėl tokio vėlyvo LLAF pripažinimo Jurgilui buvo užkirstas kelias tapti pirmuoju Lietuvos sprinteriu vyru Europos čempionate. 2011 m. gegužės 7 d. sportininkas pagerino Lietuvos 200 m bėgimo rekordą.